stanford-oval/wikipedia huggingface dataset:
Jääkiekon Suomensarja 1961–1962
Suomensarja > Nousukarsinta

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Töölön Vesa, Helsinki | 4 | 2 | 1 | 1 | 20 | 12 | +8 | 5 |
| TPV, Tampere | 4 | 1 | 2 | 1 | 15 | 17 | -2 | 4 |
| JoKP, Joensuu | 4 | 1 | 1 | 2 | 8 | 14 | -6 | 3 |
Töölön Vesa ja Tampereen Pallo-Veikot nousivat SM-sarjaan, josta putosivat Kalevan Pallo ja Turun Palloseura. Mäntän Urheilijat, Lauritsalan Kisa, Salon Palloilijat, sekä sarjasta otteluitta luopunut Epilän Esa putosivat maakuntasarjaan.
Turun Tovereiden joukkue kaudella 1961–62
Kohtuuttomuuksia

| Kohtuuttomuuksia |
| --- | --- |

Tyyli:  komedia, draama
Kestoaika:  48 minuuttia
Pääosissa:   Tiina Lymi  Elina Knihtilä  Hannu-Pekka Björkman  Ville Tiihonen 
Alkuperämaa:  Suomi
Verkko:  Yle TV1
Esitetty:  6. maaliskuuta 2016 –  27. maaliskuuta 2016
Jaksoja:  4
Ikäraja:   
Sisältömerkintä:    
Tuotanto
Tuottaja(t):  Rimbo Salomaa
Vastaava(t) tuottaja(t):  Jukka Helle, Markus Selin
Linjatuottaja:  Matti Kajander
Ohjaaja(t):  Petri Kotwica
Käsikirjoittaja(t):  Tiina Lymi
Säveltäjä(t):  Timo Hietala
Leikkaaja(t):  Markus Leppälä
Lavastaja(t):  Markku Pätilä
Kuvaaja(t):  Harri Räty
Tuotantoyhtiö(t):  Solar Films
Palkinnot
Voitetut:  Kultainen Venla Vuoden käsikirjoittaja 2016, Tiina Lymi
Ehdokkuudet:  Kultainen Venla Vuoden draamasarja 2016 Kultainen Venla Paras naisnäyttelijä 2016, Tiina Lymi
Aiheesta muualla
IMDb 
Kohtuuttomuuksia on Yle TV1:llä vuonna 2016 ensiesitetty neliosainen komediasarja. Siinä parodioidaan nykyajan ilmiöitä, kuten menestymispaineita ja sukupuolirooleja. Sarjan on käsikirjoittanut Tiina Lymi; hän on myös yksi sarjan pääosanäyttelijöistä. Muissa päärooleissa esiintyvät Elina Knihtilä, Hannu-Pekka Björkman sekä Ville Tiihonen.
Sarjan kolme ensimmäistä jaksoa ovat irrallisia kokonaisuuksia, mutta niissäkin satunnaiset kohtaukset risteävät keskenään. Neljännessä jaksossa näyttelijät esittävät itsejään osittain fiktiivisesti sarjan tekemisestä kertovassa jaksossa.
Sarja kuvattiin kesäkuun 2015 aikana. Sen budjetti oli 765 000 euroa, josta Suomen elokuvasäätiön tukea oli 150 000 euroa.
Rooleissa > Pääosissa

| 0 | 1 | 2 |
| --- | --- | --- |
|  Tiina Lymi  | … |  Nea / Anne / Mimi / Tiina   |
|  Elina Knihtilä  | … |  Ritu / Pirjo / Bamse / Ellu   |
|  Hannu-Pekka Björkman  | … |  Matti / Veijo / Nisse / HP   |
|  Ville Tiihonen  | … |  Klaus / Lauri / Mikko / Ville   |
|  Lotta Kaihua  | … |  Kirsi / Sanni / Lotta   |
Rooleissa > Sivuosissa

| 0 | 1 | 2 |
| --- | --- | --- |
|  Aku Hirviniemi  | … |  Harjakainen / Aku   |
|  Eeva Putro  | … |  Aikku   |
|  Joanna Haartti  | … |  toimittaja   |
|  Sara Soulié  | … |  Linda / Sara   |
|  Robert Enckell  | … |  pappa   |
|  Hellen Willberg  | … |  mamma   |
|  Göran Schauman  | … |  fafa   |
|  Petri Kotwica  | … |  baarimikko / Petri   |
|  Markus Selin  | … |  tuottaja   |
|  Emilia Putkinen  | … |  apulaisohjaaja   |
Jaksot

| Jakso | Nimi | Esityspäivä | Katsojaluvut |
| --- | --- | --- | --- |
| 1 | Ystäviä ja vaikutusvaltaa | 6. maaliskuuta 2016 | 593 000  |
| 2 | Kiekkovaimo | 13. maaliskuuta 2016 | 540 000  |
| 3 | Juhannussalko | 20. maaliskuuta 2016 | 477 000  |
| 4 | Mitä todella tapahtui | 27. maaliskuuta 2016 | – |
Juoni

Ensimmäinen jakso ”Ystäviä ja vaikutusvaltaa” seuraa viisihenkisen toimistotyöporukan ihmissuhteita tyhjine bisnesjargoneineen ja seksuaalisine häirintöineen tilanteissa, joissa sosiaalisesti kömpelö puurtaja (Kaihua) jätetään aina ulkopuolelle.
Toisessa jaksossa ”Kiekkovaimo” Anne (Lymi) kuljettaa autolla vanhaa SaiPan cheerleader-kaveriaan, Amerikkaan jääkiekkovaimoksi päätynyttä viinan- ja kokaiininhuuruista Pirjoa (Knihtilä) Helsingistä kohti molempien kotiseutua Lappeenrantaa.
Kolmannessa jaksossa ”Juhannussalko” pelibisneksistä haaveileva mies (Tiihonen) etsii rahoittajaa hankkeilleen ja kohtaa sopivalla hetkellä vauraan suomenruotsalaisen perheen tyttären (Soulié), joka vie hänet sukunsa saareen kohtalokkaaseen juhannuksenviettoon.
Neljännessä jaksossa ”Mitä todella tapahtui” seurataan pseudodokumentaarisesti edellisten kolmen jakson tekovaiheita. Päähenkilönä on ohjaaja Kotwica, joka joutuu muka kärsimään Knihtilän ja Lymin telaketjufeminismistä ja tuottaja Markus Selinin tyranniasta. Tuottajan vaatimuksesta mukaan otetusta Aku Hirviniemestä päästään eroon.
Vastaanotto

Helsingin Sanomien Leena Virtasen mukaan Kohtuuttomuuksien tyyli on mustaa komediaa, muttei yhtä synkeää kuin Aleksi Salmenperän Häiriötekijässä. Hänestä jokaisen neljän tainan perusjännite on hyvä, mutta jännitteen purkaminen onnistuneeksi lopuksi on usein jäänyt kesken. ”Raivarit ja totaaliset kännisekoilut naurattavat hetken, mutta ne ovat myös helppoja ratkaisuja eivätkä tarjoa mitään yllättävää.”
KNM Roald Amundsen

| KNM Roald Amundsen |
| --- | --- |
 KNM Roald Amundsen

Aluksen vaiheet
Rakentaja:  Navantia, Ferrol
Kölinlasku:  3. kesäkuuta 2004
Laskettu vesille:  25. toukokuuta 2005
Palveluskäyttöön:  21. toukokuuta 2007
Tekniset tiedot
Uppouma:  5290 t
Pituus:  134 m
Leveys:  16,8 m
Syväys:  7,6 m
Koneteho:  2 × BAZAN BRAVO 12V -dieselmoottoria 4,5 MW 1 × GE LM2500 -kaasuturbiini 21,5 MW
Nopeus:  26 solmua
Miehistöä:  120
Aseistus
Aseistus:  1 × Mk 41 VLS, jossa 32 RIM-162 ESSM -ohjusta 8 × Naval Strike Missile 4 × 324 mm torpedoputkea Sting Ray -torpedoille syvyyspommit 1 × OTO Melara 76 mm Super Rapid 4 × 12,7 mm Browning M2HB HMG Sea Protector 2 × LRAD 1 × NH90 -helikopteri
KNM Roald Amundsen (runkonumero F311) on Norjan laivaston Fridtjof Nansen -luokan fregatti.
Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 3. kesäkuuta 2004 telakkanumeroll 306. Alus laskettiin vesille 25. toukokuuta 2005 ja luovutettiin telakalta tilaajalle 21. toukokuuta 2007. Alus otettiin palvelukseen 21. toukokuuta 2008.
National Association of Evangelicals

| National Association of Evangelicals> NAE |
| --- | --- |

Perustettu:  1942
Tyyppi:  Kristillinen järjestö
Toimiala:  Evankelikalismi
Kotipaikka:  Washington D.C.
Toiminta-alue:   Yhdysvallat
Presidentti:  Walter Kim
Puheenjohtaja:  John K. Jenkins, Sr.
Kattojärjestö:  Maailman Evankelinen Allianssi
Jäsenlehti:  Evangelicals
Aiheesta muualla
Sivusto
Infobox OKNimi-testi OK: 
National Association of Evangelicals (lyh. NAE) on yhdysvaltalainen evankelisten kirkkokuntien, järjestöjen, koulujen, seurakuntien ja yksityishenkilöiden liitto, joka on Maailman Evankelisen Allianssin jäsen. NAE edustaa yli 45 000 paikallisseurakuntaa lähes 50 eri kirkkokunnasta.
NAE edistää evankelisten yhtenäisyyttä ja yhteistyötä sekä strategista johtajuutta. NAE tukee evankelisten kristittyjen työtä Yhdysvalloissa monella rintamalla. Järjestön humanitaarisen avun osaston nimi on World Relief. NAE on yhdysvaltalaisten evankelisten kristittyjen merkittävimpiä järjestöjä.
Toiminta

NAEn toimintaan kuuluu jäsenten palveleminen. NAE edustaa ja yhdistää Yhdysvaltain evankelikaaleja. NAE:n työn painopiste on Yhdysvalloissa, mutta tekee työtä myös ulkomailla. NAE on yksi 130:sta Maailman Evankelisen Allianssin jäsenistä. NAE toimii yhteistyössä eri evankelisten järjestöjen kanssa. NAE on poliittisesti sitoutumaton yhdistys, eikä se anna vaalitukea. NAE:n näkemys yhteiskunnallisesta kehityksestä on koottu vuonna 2004 koostettuun Kansakunnan terveydeksi-julkaisuun.
Järjestön yhteyteen kuuluvat Evangelical Foreign Missions Association, National Christian Education Association sekä National Religious Broadcasters.
Toiminta > World Relief

NAE perusti vastauksena toisen maailmansodan pakolaiskriisiin War Relief Commissionin, nykyisin World Reliefin. World Relief on NAE:n kokonaan omistama yhtiö. World Relief on toiminut lähes 80 vuoden aikana sadassa maassa ja vaikuttanut yhteisöjen elämään.
Historia

NAE perustettiin vuonna 1942 yli 1000 evankelisen johtajan toimesta. Järjestön tarkoitus oli edistää raamatullista ja Kristus-keskeistä uskoa, joka edustaa kolmatta tietä fundamentalistisen American Council of Christian Churches-järjestön sekä progressiivisen Federal Council of Churches-järjestön välillä. NAE:n perustajat sitoutuivat evankeliseen todistukseen. NAE:n syntyminen tarjosi kirkollisen kodin kymmenille protestanttisille järjestöille sekä miljoonille evankelisille kristityille.
Vuonna 1944 NAE perusti World Relief-järjestön tukemaan toisen maailmansodan aiheuttamassa pakolaiskriisissä. Samana vuonna NAE perusti kappalaisten toimikunnan palvelemaan evankelisia pappeja. Vuonna 1956, kansalaisoikeusliikkeen alussa, NAE hyväksyi päätöslauselman joka tuomitsi rotusyrjinnän. Samanaa vuonna järjestettiin ensimmäinen Christian Student Leadership Conference Washingtonissa.
Vuonna 1978 NAE julkaisi NIV-raamatunkäännöksen. Vuonna 1986 NAE sai päätökseen monivuotisen rauhan, vapauden ja turvallisuuden tutkimusprojektin, joka auttoi määrittelemään uudelleen kolmannen tien lähestymistapaa kansalliseen turvallisuuteen ja maailmanrauhaan keskellä kylmää sotaa. Vuonna 1993 Yhdysvaltain kongressi hyväksyi uskonnonvapauden palauttamislain, jota NAE kannatti voimakkaasti osana laajaa maallisten ja uskonnollisten ryhmien liittoumaa. Vuonna 2004 NAE julkaisi Kansakunnan terveydeksi-julkaisun. Vuodesta 2008 lähtien vuotuinen Denominational Executives Retreat on tuonut yhteen kirkkokuntien johtajia.
Jäsenet

| --- | --- |
 Advent Christian General Conference  Assemblies of God USA  Brethren Church  Brethren in Christ Church  Christian and Missionary Alliance  Christian Reformed Church in North America  Church of God (Anderson)  Church of God (Cleveland, Tennessee)  Church of the Nazarene  Conservative Congregational Christian Conference  Converge Worldwide  ECO: A Covenant Order of Evangelical Presbyterians  Elim Fellowship  Evangelical Church  Evangelical Congregational Church  Evangelical Free Church of America  Evangelical Friends Church International  Evangelical Presbyterian Church  Every Nation Churches  Fellowship of Evangelical Bible Churches :  Fellowship of Evangelical Churches  Foursquare Church  Free Methodist Church USA  Grace Communion International  International Pentecostal Church of Christ  International Pentecostal Holiness Church  Missionary Church  North American Baptist Conference  Open Bible Churches  Pelastusarmeija  Pentecostal Free Will Baptist Church  Presbyterian Church in America  Primitive Methodist Church USA  Royalhouse Chapel International  Seventh Day Baptist General Conference of the USA & Canada  Transformation Ministries  United Brethren in Christ  U.S. Conference of the Mennonite Brethren Churches  Vineyard USA  Wesleyan Church
Merkittäviä henkilöitä

| --- | --- |
 Hallituksen puheenjohtajat Harold Ockenga (1942–1944)  Leslie Roy Marston (1944–46)  Rutherford Decker (1946–48)  Stephen W. Paine (1948–50)  Frederick C. Fowler (1950–52)  Paul S. Rees (1952–54)  Henry H. Savage (1954–56)  Paul P. Petticord (1956–58)  Herbert S. Mekeel (1958–60)  Thomas F. Zimmerman (1960–62)  Robert A. Cook (1962–64)  Jared F. Gerig (1964–66)  Rufus Jones (1966–68)  Arnold Olson (1968–70)  Hudson Armerding (1970–72)  Myron F. Boyd (1972–74)  Paul E. Toms (1974–76)  Nathan Bailey (1976–78)  Carl H. Lundquist (1978–80)  J. Floyd Williams (1980–82)  Arthur Evans Gay, Jr. (1982–84)  Robert W. McIntyre (1984–86)  Ray H. Hughes (1986–88)  John H. White (1988–90)  B. Edgar Johnson (1990–92)  Don Argue (1992–95)  Leonard Hoffman (1995–98)  Lamar Vest (1998–2000)  Ed Foggs (2000–02)  William Hamel (2002–06)  L. Roy Taylor (2006–20)  John K. Jenkins, Sr. (2020–) :  Toiminnanjohtajat J. Elwin Wright (1942–47)  Rutherford L. Decker (1948–53)  George L. Ford (1954–64)  Clyde W. Taylor (1964–74)  Arthur M. Climenhaga (1964–67)  Billy A. Melvin (1967–95)  Don Argue (1992–98)  Kevin Mannoia (1999–2001)  Leith Anderson (2002–03)  Ted Haggard (2003–06)  Leith Anderson (2006–19)  Walter Kim (2020–)
Aiheesta muualla

NAE:n verkkosivusto
Statussymboli

Statussymboli on yhteiskunnallisen aseman osoittaja. Kuvassa Tesla-sähköauto.
Univormu on statussymboli.
Täytekynä on statusesine, jonka avulla voi erottua muista.
Statussymboli on lähinnä aineellinen tekijä, joka on tietyn yhteiskunnallisen ja taloudellisen aseman tunnusmerkki. Statussymboli on kouriintuntuva osoitus henkilön tärkeydestä. Statussymboli on yleensä esine, jonka tarkoituksena on merkitä omistajansa korkeaa sosiaalista ja taloudellista asemaa.
Vaikka statussymboleina toimivat esineet muuttuvat ajan kuluessa, ne yhdistyvät aina yhteiskunnan ylempien ja alempien luokkien pääeroihin. Kapitalistisissa yhteiskunnissa statussymbolit ovat useimmiten sidottu rahalliseen vaurauteen. Mutta myös sellaisissa paikoissa, joissa kunnioitetaan taistelijoita, esimerkiksi viilto vartalossa voi merkitä kunniaa tai rohkeutta, ja siitä voi tulla näin statussymboli.
Kalliit tavarat

Kalliit tavarat, kuten luksusautot, suuret talot ja kellot, jotka voivat maksaa enemmän kuin asunto, ovat usein alempien yhteiskuntaluokkien saavuttamattomissa. Tämän takia tällaiset esineet ovat tulleet statussymboleiksi.
Pukeutuminen

Univormu symbolisoi kuulumista organisaatioon, kuten armeijaan tai poliisiin. Virkapuku statussymbolina voi myös osoittaa erilaisia arvoja, erikoisuuksia, virkaa ja muita yksityiskohtia omistajansa asemasta organisaatiossa. Valtio voi myöntää kunniamerkkejä, mitaleja tai muita merkkejä, jotka voivat osoittaa niiden käyttäjän sankarillista tai virallista asemaa.
Monissa kulttuureissa eri puolilla maailmaa pukeutumissäännöt voivat määrittää, kenen tulisi käyttää tiettyjä vaatetyyppejä tai -tyylejä ja milloin tai missä tiettyihin vaatteisiin pukeudutaan. Joissakin ammateissa tietyt solmio-, puku- tai kenkämerkit antavat käyttäjälle statuksen.
Erottumisen esineitä

Brittiläinen Tatler-lehti, joka on seurannut seurapiirielämää vuodesta 1709 asti luetteli asioita, mitkä erottavat paremman väen rahvaasta vuonna 2019. Sen mukaan mindfulness on muotia, ja sen ilmaisuun sopivat erinomaisesti huonekasvit. Uuden ajan statussymboleita ovat myös vinttikoira, Tesla, Greyson Perryn teokset, Ottolenghin mausteet, puulla lämpiävä pizzauuni, täytekynä, viinikellari ja kotitekoinen gin oratuomesta.
A-1 Šahter

| A-1 Šahtjor No 12 AG 23 |
| --- | --- |


Aluksen vaiheet
Rakentaja:  Nikolajevin telakka, Nikolajev
Kölinlasku:  toukokuu 1917
Laskettu vesille:  1. kesäkuuta 1919
Palveluskäyttöön:  22. syyskuuta 1920
Poistui palveluskäytöstä:  tuhoutunut syksyllä 1941
Tekniset tiedot
Uppouma:  355 t (pinnalla) 433 t (sukellus)
Pituus:  46,0 m
Leveys:  4,9 m
Syväys:  3,8 m
Koneteho:  2 × dieselmoottori, 400 hv (pinnalla) sähkömoottori 200 hv (sukellus)
Nopeus:  14,5 solmua (pinnalla) 10,5 solmua (sukellus)
Toimintamatka:  700 mpk
Miehistöä:  32
Aseistus
Aseistus:  1 × 47 mm tykki 4 × 450 mm torpedoputkea
AG 23 (ven. Американский Голланд, Amerikanski Golland) oli Venäjän keisarikunnan laivaston AG-luokan sukellusvene.
Valmistus

Ensimmäisten kolmen veneen osat valmistettiin maaliskuuhun 1916 mennessä St. Johnsissa New Brunswickissa. Lokakuussa Canadian Vickers toimitti veneet Vancouverin kautta Venäjälle Vladivostokiin, mistä ne toimitettiin edelleen Siperian rataa pitkin Nikolajeviin Mustan meren rannalle koottaviksi. Veneet liitettiin Venäjän keisarikunnan Mustanmeren laivastoon 9. maaliskuuta 1917.
Alus tilattiin Nikolajevista Nikolajevin telakalta, missä köli laskettiin toukokuussa 1917. Alus laskettiin vesille 1. kesäkuuta 1919 ja otettiin palvelukseen 22. syyskuuta 1920.
Palvelus

Alus tuhoutui syksyllä 1941 Sevastopolissa ilmahyökkäyksessä. Hylky upotettiin kesäkuussa 1942 sataman edustalle.
The Best FIFA Men’s Player

| The Best FIFA Men’s Player |
| --- | --- |

Palkitaan:  edeltävän kauden paras miesjalkapalloilija
Palkinnon antaja:  Fifa
Maa:  kansainvälinen
Ensimmäinen palkinto:  2016
Viimeinen palkinto:  2024
Useimmin palkittu:  Lionel Messi (3 palkintoa)
Viimeisin palkittu:  Vinícius Júnior
The Best FIFA Men’s Player on Fifan myöntämä jalkapallopalkinto edeltävän kauden parhaalle miespelaajalle. Se jaetaan osana laajempaa The Best FIFA Football Awards -palkintogaalaa. Se on jatkoa Fifan vuoden pelaajan palkinnolle. Uuden palkinnon jakaminen aloitettiin vuonna 2016, kun Fifa lopetti France Footballin kanssa yhteistyön vuosina 2010–2015 myönnetyn Fifan Kultaisen pallon jakamisessa.
Palkitut

| Vuosi | Sija> 1. | Sija> 2. | Sija> 3. | Viite |
| --- | --- | --- | --- | --- |
| 2016 | Cristiano Ronaldo | Lionel Messi | Antoine Griezmann |  |
| 2017 | Cristiano Ronaldo | Lionel Messi | Neymar |  |
| 2018 | Luka Modrić | Cristiano Ronaldo | Mohamed Salah |  |
| 2019 | Lionel Messi | Virgil van Dijk | Cristiano Ronaldo |  |
| 2020 | Robert Lewandowski | Cristiano Ronaldo | Lionel Messi |  |
| 2021 | Robert Lewandowski | Lionel Messi | Mohamed Salah |  |
| 2022 | Lionel Messi | Kylian Mbappé | Karim Benzema |  |
| 2023 | Lionel Messi | Erling Braut Haaland | Kylian Mbappé |  |
| 2024 | Vinícius Júnior | Rodrigo Hernández | Jude Bellingham |  |
Tilastot

| Pelaaja | Palkinnot |
| --- | --- |
Lionel Messi: 3
Cristiano Ronaldo: 2
Robert Lewandowski: 2
Luka Modrić: 1
Vinícius Júnior: 1
| Kansalaisuus | Palkinnot |
| --- | --- |
Argentiina: 3
Portugali: 2
Puola: 2
Kroatian: 1
Brasilia: 1
Kuvia

Palkinnon ennätyksellisesti kolmesti voittanut Lionel Messi.
Palkinnon vuonna 2024 voittanut Vinícius Júnior.
B-tyypin asteroidi

Pallas, suurin B-tyypin asteroidi
B-tyypin asteroidit ovat suhteellisesti harvinainen tyyppi hiilipitoisia asteroideja, jotka kuuluvat laajempaan C-ryhmään. B-luokan kappaleita löytyy asteroidivyöhykkeen ulommista osista. Samoin ne hallitsevat Pallas-ryhmää, johon sisältyy myös toiseksi suurin asteroidi 2 Pallas. Ajatellaan että ne ovat primitiivisiä, runsaasti volatiileja sisältäviä jäännöksiä varhaisesta Aurinkokunnasta. SMASS-luokittelussa on 65 tunnettua B-tyypin asteroidia, ja Tholenin-luokittelussa yhdeksän.
Ominaisuudet

Ne ovat yleisesti samanlaisia kuin C-tyypit, mutta niiden 0,5 μm:n ultravioletin-imeminen on pieni tai poissa, ja niiden spektri on hieman enemmän sinertävä kuin punertava. Niiden albedo on myöskin yleensä korkeampi kuin C-tyyppien.
Hyvin tutkitut B-tyypin asteroidit

Bennu on B-tyypin asteroidi ja OSIRIS-REx-avaruusluotaimen kohde. Luotain aikoo kartoittaa asteroidin pintaa, tutkia Jarkowski-ilmiötä, ja ottaa näytteen sen pinnalta ja tuoda sen takaisin vuonna 2023. Luotain laukaistiin vuonna 2016.
Berliinin taivaan alla

| Berliinin taivaan alla> Der Himmel über Berlin |
| --- | --- |

Ohjaaja:  Wim Wenders
Käsikirjoittaja:  Peter Handke Richard Reitinger Wim Wenders
Tuottaja:  Wim Wenders
Säveltäjä:  Jürgen Knieper
Kuvaaja:  Henri Alekan
Leikkaaja:  Peter Przygodda
Pääosat:  Bruno Ganz, Solveig Dommartin, Otto Sander, Peter Falk
Valmistustiedot
Valmistusmaa:  Saksa,  Ranska
Tuotantoyhtiö:  WDR Road Movies Filmproduktion Argos Films
Levittäjä:  Metro-Goldwyn-Mayer
Ensi-ilta:  17. elokuuta 1987 (Cannesin elokuvajuhlat) 23. syyskuuta 1987 (Ranska) 29. lokakuuta 1987 (Saksa) 8. heinäkuuta 1988 (Suomi)
Kesto:  127 min
Alkuperäiskieli:  saksa, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Berliinin taivaan alla (Der Himmel über Berlin) on Wim Wendersin ohjaama saksalais-ranskalainen draamaelokuva vuodelta 1987. Elokuva kertoo enkeleistä, jotka tarkkailevat elämää Berliinissä kylmän sodan päättyessä, filmitähdestä (komisario Columbona tunnettu Peter Falk), joka vierailee kaupungissa, ja kaukana kotoaan olevasta trapetsitaiteilijanaisesta.
Elokuvassa toistuu Peter Handken runo ”Lied Vom Kindsein”. Elokuvan alkuosa on mustavalkoinen ja ”realistisempi” loppuosa värillinen.
Juoni

Enkeleitä vaeltaa Berliinissä tarkkaillen ihmisiä sekä auttaen yksinäisiä ja masentuneita sieluja. Vain lasten silmät voivat nähdä nämä aikojen alusta paikalla olleet ihmisten aineettomat kumppanit. Enkeleiden keskeinen tehtävä on auttaa ihmisiä näiden henkisissä ponnisteluissa. Niinpä kirjasto on todellinen enkelten risteysasema. Aivan erityisen tärkeä enkelien velvoite on estää ihmisiä riistämästä henkeä itseltään.
Bruno Ganzin esittämä enkeli Damiel ihastuu trapetsitaiteilijaan (Solveig Dommartin) ja haluaa tulla ihmiseksi. Berliinin muurin tienoilla tapahtuukin ihme ja Ganzin enkelihahmo alkaa jättää jalanjälkiä maankamaraan.
Sivujuonena on yhdysvaltalainen filmitähti (Peter Falk enemmän tai vähemmän itsenään), joka on Berliinissä elokuvaa tekemässä ja lasten tavoin näkee enkelit ja juttelee heille. Paljastuu, että hänkin oli aiemmin enkeli. ”Meitä on monta”, hän sanoo.
Näyttelijät

| 0 | 1 | 2 |
| --- | --- | --- |
|  Bruno Ganz  | … |  Damiel   |
|  Solveig Dommartin  | … |  Marion   |
|  Otto Sander  | … |  Cassiel   |
|  Curt Bois  | … |  Homer, iäkäs runoilija   |
|  Peter Falk  | … |  filmitähti   |
|  Hans Martin Stier  | … |  Der Sterbende   |
|  Elmar Wilms  | … |  surullinen mies   |
|  Sigurd Rachman  | … |  itsemurhan tekijä   |
|  Beatrice Manowski  | … |  Das Strichmädchen   |
|  Lajos Kovács  | … |  Marionin valmentaja    |
|  Bruno Rosaz  | … |  klovni   |
|  Laurent Petitgand  | … |  kapellimestari   |
|  Chick Ortega  | … |  Der Schlagzeuger (nimellä Chico Rojo Ortega)   |
|  Otto Kuhnle  | … |  jonglööri   |
|  Christoph Merg  | … |  jonglööri   |
Tuotanto

Nick Cave and the Bad Seeds esittää elokuvassa kappaleensa ”From Her To Eternity”.
Elokuvassa esiintyy myös australialaisen Rowland S. Howardin johtama The Crime And The City Solution -yhtye, joka esittää kappaleensa ”Six Bells That Chime”.
Wenders omisti elokuvansa ”enkeleille” Yasujiro Ozu, François Truffaut ja Andrei Tarkovski.
Vastaanotto

Elokuva palkittiin Cannesin elokuvafestivaaleilla 1987.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.
Jatko-osa

Wenders ohjasi elokuvalle myös jatko-osan Niin kaukana, niin lähellä (In weiter Ferne, so nah!, 1993). Siinä toinenkin alkuperäisen tarinan enkeleistä, Cassiel (Otto Sander), muuttuu ihmiseksi ja seikkailee 1990-luvun yhdistyneessä Berliinissä yhdessä Damielin (Ganz) kanssa. Elokuvan muita näyttelijöitä ovat Nastassja Kinski, Willem Dafoe, Solveig Dommartin ja Peter Falk. Cameoroolit omana itsenään tekevät Lou Reed ja Mihail Gorbatšov.
Aiheesta muualla

Wikimedia Commonsissa on kuvia tai muita tiedostoja aiheesta .
Glödstaf, Kari: Berliinin taivaan alla (Arkistoitu – Internet Archive). Filmgoer 30.6.2009.
Kavi (Arkistoitu – Internet Archive).
Laelma, Jyrki: Berliinin taivaan alla. Iltalehti 5.11.2010.
Skaffari, Vesa: Berliinin taivaan alla (Arkistoitu – Internet Archive). Smackthejack.net 30.10.2013.
Luck, Richard: Angels of old Berlin: An oral history of Wings of Desire. The New European 27. 10. 2022.
AG-luokka

| AG |
| --- | --- |


Tekniset tiedot
Uppouma:  361 t (pinnalla) 440 t (sukellus)
Pituus:  45,80 m
Leveys:  4,9 m
Syväys:  3,81 m
Koneteho:  2 480 bhp dieselmoottoria 2 × 640 hv sähkömoottoria
Nopeus:  13 solmua (pinnalla) 10,5 solmua (sukellus)
Miehistöä:  30
Aseistus
Meritorjunta:  1 × 47 mm tykki 4 × 457 mm torpedoputkea
AG-luokka oli Venäjän keisarikunnan laivaston 17 sukellusveneen muodostama alusluokka. Venäläinen luokkanimi tulee sanoista Американский Голланд (Amerikanski Golland = Amerikkalainen Holland). Yhdysvalloissa luokkanimi oli H-luokka. Kokoamisprojektin ulkopuolisten seitsemän veneen kohtalo on tuntematon. Veneet ottivat osaa taisteluihin Itämerellä vaihtelevalla menestyksellä.